Šukrija Pandžo

Šukrija Pandžo (27. april 1910 – 30. maj 1984) bio je bosanskohercegovački književnik.

 Biografija 
Pandžo je rođen 27. aprila 1910. u Ulogu kod Kalinovika. Osnovno školovanje je završio u rodnom mjestu, učiteljsku školu u Mostaru, a studirao književnost i francuski jezik na Višoj pedagoškoj školi u Beogradu i završava ga 1940. godine. Kao učitelj, potom kao nastavnik, radio je u raznim seoskim školama. Po dolasku u Sarajevo također je najprije radio kao nastavnik. 1948. godine postao je urednik u Kulturnoj redakciji Radio - Sarajevo. Jedan je od osnivača popularne humorističke emisije "Veselo veče" i "Udruženja književnika BiH".

Pandžo je pisao i za djecu i za odrasle poeziju, prozu, dramske tekstove. Dvostruki je dobitnik nagrade Udruženja književnika BiH; za zbirku pjesama "Razgovori" 1954. i za zbirku priča "Samo još kosovi zvižduću" 1961. Odlukom Savjeta RTV Sarajevo, 10. aprila 1970. godine, dobija spomen-plaketu u znak priznanja za dugogodišnji uspješni rad, a 1. juna Josip Broz Tito dodjeljuje mu Orden zasluga za narod sa srebrenim zracima.

Umro je 1984. godine u Sarajevu.

 Djela 
 Pjesme (Svjetlost – Sarajevo, 1952)
 Razgovori – Pjesme za djecu (Narodna prosvjeta – Sarajevo, 1954)
 Ljudi smo – Pripovijetke (Džepna knjiga – Sarajevo, 1958)
 Samo još kosovi zvižduću – Priče za djecu (Svjetlost – Sarajevo, 1961)
 Bliže su postale zvijezde – Pjesme za djecu (Svjetlost – Sarajevo, 1965)
 Iznad gore vjetri zbore – Pjesme za djecu (Svjetlost – Sarajevo, 1968)
 Poezija – Izbor iz poezije (Veselin Masleša – Sarajevo, 1973)
 Zeleni strah – Priče za djecu (Svjetlost – Sarajevo, 1975)
 Na kraju puta – Pripovijetke (Svjetlost – Sarajevo, 1979)
 Dobro mi došli – Pjesme za djecu (Svjetlost – Sarajevo, 1980)
 List na putu – Pjesme za djecu (Svjetlost – Sarajevo, 2000)

 Nagrade 
 1954 – Godišnja nagrada Društva pisaca Bosne i Hercegovine za zbirku pjesama Razgovori
 1961 – Godišnja nagrada Društva pisaca Bosne i Hercegovine za za zbirku priča Samo još kosovi zvižduću 
 Orden zasluga za narod sa srebrenim zracima (1970),
 Spomen-plaketa RTV Sarajevo u znak priznanja za dugogodišnji uspješni rad (1970)

 Reference 

a

Kategorija:Rođeni 1910.
Kategorija:Umrli 1984.
Kategorija:Biografije, Kalinovik
Kategorija:Bosanskohercegovački pisci
Kategorija:Jugoslavenski pisci
Kategorija:Dobitnici Nagrade Društva pisaca Bosne i Hercegovine